WONDERboom behaal driekuns | Netwerk24
REGSTREEKS: SA (209; 174/8) t. Eng (499/9)
19 Julie 2018 15:00
Die groep WONDERboom behaal in sy 22ste bestaansjaar ’n driekuns.
Hulle het ná sewe jaar weer ’n album bekend gestel. Rising Sun is hul negende album. Hulle het ook ’n plaaslike toer bekend gemaak.
Nog ’n verrassing is hul enkelspeler “Praying Mantis” (deur Cito Otto en Martin Schofield) sal van 30 Julie gehoor kan word. Dit gaan oor die gevolge wanneer ’n man vir ’n femme fatale val.
Die lede van WONDERboom – Jonathan Bell, Martin Schofield, Cito Otto en Wade Williams.Foto: Anton van Straaten
Dis deel van ’n hele verhaal wat op die album vertel word. Dis die eerste keer wat hulle musiek op hierdie manier aanbied.
WONDERboom het al verskeie musiekpryse gewen. Hulle is veral bekend vir hul rockklank, maar hulle het ook deur die jare met verskillende genres eksperimenteer, van funk en punk tot by Afro-dance.
Jonathan Bell, die tromspeler, sê in ’n verklaring die jongste album is anders as hul vorige musiek, terwyl Wade Williams, baskitaarspeler, meen hulle verskuif die grense met iets buitengewoon.
Schofield (kitaar en sang) het met die idee begin om ’n soort fantasieverhaal te skep met iets lighartig wat ook terselfdertyd donker ondertone het. Dit wys dat mense nie dinge te ernstig moet opneem nie al gaan hulle deur ’n moeilike tyd.
Bell het in 2013 by die groep aangesluit ná die dood van die vorige tromspeler Garth McLeod.
In 2017 het hulle Suid-Afrika by die Silk Road Indie Music Festival in Chengdu, China, verteenwoordig. Hier is hulle met ’n goue prys bekroon.
Hul The Best Side Story Tour begin op 31 Augustus in Middelburg (Rustique Boutique).
Die res van die toer is as volg:
6 – Barnyard Silverstar Casino, Krugersdorp
15 – Casalinga, Muldersdrift
21 – Barnyard Plettenbergbaai
22 – Vinyl, Kaapstad
23 – Café Roux Noordhoek, Kaapstad
27 – Barnyard Emperors, Oos-Rand
28 – Barnyard Rivonia, Johannesburg
13 – Barnyard Casterbridge, Witrivier
25 – Musiekskuur (Rockwood-teater), Pretoria
26 – Caversham Mill, KwaZulu-Natal
3 – Die Ou Pastorie, Brits
10 – Radium Beer Hall, Johannesburg
Gaan luister na WONDERboom se musiek by SoundCloud: www.soundcloud.com/wonderboom
Vir meer inligting besoek https://www.facebook.com/WONDERboomBand/